Jan Peter van Suchtelen

Jan Peter van Suchtelen (; 2. elokuuta 1751 Grave, Alankomaat – 2, elokuuta 1836 Tukholma, Ruotsi) oli hollantilaista syntyperää ollut venäläinen kenraali ja diplomaatti. Hän astui Venäjän palvelukseen vuonna 1783, kun Katariina Suuri kutsui hänet kehittämään Pietari Suuren perustamia insinöörijoukkoja. Ennen sitä Suchtelen oli matematiikan professorina Leidenin yliopistossa. Hän sai kenraalin arvon vuonna 1799.

Suchtelen oli Suomen sodassa Venäjän armeijan ylimajoitusmestari ja johti neuvotteluja Viaporin antautumisesta. Hän oli Venäjän Tukholman-lähettiläs vuodesta 1810. Hän muodosti omistamistaan tiloista Liikkalan hovin vuonna 1835, mutta ei todennäköisesti käynyt siellä koskaan.

Suchtelen omisti arvokkaan kirjaston. Hänen teoksensa Précis des évènements militaires des campaignes de 1808 et 1809 en Finlande julkaistiin 1827 (käännetty ruotsiksi 1835) hänen poikansa Paul van Suchtelenin nimellä, joka myös osallistui Viaporin piiritykseen.

Lähteet

Viitteet

Aiheesta muualla 
 
 

Venäläiset kenraalit
Alankomaalaiset sotilaat
Venäläiset diplomaatit
Alankomaalaiset professorit
Vuonna 1751 syntyneet
Vuonna 1836 kuolleet